Diari Oficial de la Generalitat Valenciana


Sumari del DOGV 1834, del 27-07-1992 (1992/825576)

ORDRE de 22 de juliol de 1992, de la Conselleria de Sanitat i Consum, que regula la vacunació contra l'hepatitis B a la Comunitat Valenciana.
---------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/22/(1)/dof/vci/html**

### Dades del document

Número de DOGV
:   1834

Data del DOGV
:   27-07-1992

Secció del DOGV
:   DISPOSICIONS GENERALS

Número del document
:   1992/825576


Data del document
:   22-07-1992

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

Ordre de 22 de juliol de 1992, de la Conselleria de Sanitat i Consum, que regula la vacunació contra l'hepatitis B a la Comunitat Valenciana.  
L'Ordre de 25 de juny de 1990, de la Conselleria de Sanitat i Consum, que regula la prescripció de la vacuna contra l?hepatitis B, estableix com a estratègia la vacunació de grups de risc i els requisits previs per a la prescripció de la vacuna.  
La importància que té l?hepatitis B com a problema de salut pública al nostre àmbit, la disponibilitat d'una vacuna segura i eficaç, junt a l'experiència acumulada des de la posada en marxa de l'ordre i les directrius dels organismes internacionals, justifiquen l'ampliació de les estratègies front a aquesta malaltia.  
La Conselleria de Sanitat i Consum té, dins de la Comunitat Valenciana, les competències per al desplegament de la programació i les actuacions sanitàries tendents a la protecció i promoció de la salut. Per tot això, i oit el sector privat,  
ORDENE:  
1. S'introdueix la vacunació sistemàtica contra l?hepatitis B als xiquets de 12 anys i s'inclou la dita vacuna en el Calendari Oficial de Vacunacions de la Comunitat Valenciana.  
2. Les institucions i els organismes competents establiran les mesures necessàries per dur a terme un registre d'aquestes vacunacions.  
Article segon  
S'estableix com a prioritària la immunització contra l'hepatitis B de tots els nounats fills de mares portadores de l'antigen de superfície de l'hepatitis B. Per tot això, s'establiran els mecanismes necessaris per a conèixer l'estat immunitari, respecte a l'hepatitis B, de la mare en el moment del part (determinació de l'antigen de superfície de l'hepatitis B).  
Article tercer  
Es recomana la vacunació de les persones incloses en algun dels grups de risc següents:  
a) Personal sanitari o que treballe en institucions sanitàries exposat a contagi.  
b) Pacients sotmesos a hemodiàlisis, receptors de transfusions sanguínies o hemoderivats.  
c) Personal que practique puncions cutànies freqüents no controlades mèdicament (addictes a drogues per via parenteral).  
d) Deficients mentals atesos en institucions.  
e) Interns en institucions penitenciàries.  
f) Persones que convisquen o tinguen contactes sexuals amb portadors crònics del virus de l?hepatitis B.  
g) Persones amb múltiples parelles sexuals.  
h) El personal no sanitari (funcionaris d'institucions penitenciàries, bombers, policia, personal d'ambulàncies, personal que atén deficients mentals, personal de neteja que pot tenir contacte amb sang i derivats).  
i) Els menors institucionalitzats de l?Institut Valencià de Serveis Socials de la Conselleria de Treball i Afers Socials (Consell de Protecció i Defensa del Menor).  
j) Viatgers a països d'alt risc d'infecció pel virus de l?hepatitis B.  
k) Persones que hagen tingut una exposició accidental percutània o a través de mucoses amb sang presumptament contaminada amb HBsAg.  
DISPOSICIO DEROGATORIA   
Queda derogada tota normativa d'igual o inferior rang que s'opose a aquesta ordre i, en especial, l?Ordre de 25 de juny de 1990 i la Circular 10, d?1 de setembre de 1989, de la Direcció del Servei Valencià de Salut.  
DISPOSICIONS FINALS  
Primera  
Es faculta la Direcció General de Salut Pública i el Servei Valencià de Salut per a l'adopció de les mesures necessàries per al desplegament d'aquesta normativa.  
Segona  
Aquesta ordre entrarà en vigor l?endemà de la seua publicació al Diari Oficial de la Generalitat Valenciana.  
València, 22 de juliol de 1992.  
El Conseller de Sanitat i Consum,   
JOAQUIN COLOMER SALA


Còpia Permalink ELI